**ΟΡΟΙ & ΠΡΟΫΠΟΘΕΣΕΙΣ**

Παρακαλούμε να διαβάσετε όλους τους Όρους και Προϋποθέσεις προσεκτικά.

Οι παρόντες όροι και οι προϋποθέσεις (εφεξής «Ο/Π»), αφορούν την χρήση συστήματος καταχώρησης δικαιολογητικών για την πιστοποίηση της ιδιότητας μονίμου κατοίκου του κέντρου (εντός τειχών περιοχή) του Ηρακλείου (εφεξής «χρήστης») και την έκδοση κάρτας προτεραιότητας χρήσης θέσης στάθμευσης σε προκαθορισμένες θέσεις στάθμευσης παρά το κράσπεδο στο κέντρο του Ηρακλείου για το όχημα ιδιοκτησίας του πιστοποιημένου μονίμου κατοίκου (εφεξής «κάρτα»). Η εφαρμογή αυτή καθώς και οι κάρτες που εκδίδονται μέσω αυτής, αποτελούν ιδιοκτησία του Δήμου Ηρακλείου (εφεξής Δήμος) ο οποίος είναι ο αποκλειστικός υπεύθυνος για τη λειτουργία της.

Η συμμετοχή στην εφαρμογή και χρήση από την πλευρά σας αυτών των υπηρεσιών δηλώνει την ανεπιφύλακτη αποδοχή από την πλευρά σας των Ο/Π. Εάν για οποιοδήποτε λόγο δεν συμφωνείτε με τους παρόντες Ο/Π μην προβείτε στη χρήση της. Επισκεπτόμενος την ιστοσελίδα του Δήμου Ηρακλείου που περιέχει την εφαρμογή αυτή και χρησιμοποιώντας την ή μέρος αυτής αναγνωρίζετε ότι έχετε διαβάσει, κατανοείτε και συμφωνείτε χωρίς περιορισμό ή επιφύλαξη να δεσμευτείτε από αυτούς τους Ο/Π.

Η αποδοχή των παρόντων Ο/Π καταργεί οποιαδήποτε προηγούμενη, σχετική με την παρούσα εφαρμογή, συμφωνία μεταξύ μας. Ο Δήμος Ηρακλείου διατηρεί το δικαίωμα να τροποποιεί ή να την αναθεωρεί περιοδικά τους παρόντες Ο/Π, κατά την απόλυτη διακριτική του ευχέρεια. Σε περίπτωση που πραγματοποιηθούν αλλαγές, ο Δήμος Ηρακλείου θα καταγράφει την ημερομηνία τροποποίησης ή αναθεώρησης στους παρόντες Ο/Π και οι επικαιροποιημένοι Ο/Π θα ισχύουν από την ημερομηνία αυτή. Σας ενθαρρύνουμε να μελετάτε κατά περιόδους τους Ο/Π προκειμένου να εξετάζετε εάν υπάρχουν τυχόν αλλαγές.

Σαν χρήστης αποδέχεστε ότι η εφαρμογή παρέχεται «ως έχει» και «όπως διατίθεται», χωρίς οιαδήποτε εγγύηση καταλληλότητας για οιοδήποτε σκοπό, αδιάλειπτης διαθεσιμότητας ή απουσίας λαθών. Ο Δήμος δεν εγγυάται ότι η εφαρμογή θα καλύψει τις απαιτήσεις του χρήστη ούτε ότι θα υπάρχει διαθέσιμη θέση στάθμευσης για χρήση. Στο μέγιστο βαθμό που επιτρέπεται από την εκάστοτε ισχύουσα νομοθεσία, ο Δήμος αποποιείται κάθε ευθύνη που μπορεί να σχετίζεται με εγγυήσεις, όρους ή ανταπόκριση της εφαρμογής σε συγκεκριμένες ιδιότητες ή προδιαγραφές.

Για την καλύτερη δυνατή εξυπηρέτηση των χρηστών ο Δήμος λαμβάνει όλα τα κατά περίπτωση διαθέσιμα μέτρα για να προσφέρει το επίπεδο υπηρεσιών όπως αυτό περιγράφεται στον ιστοτόπό του

1. ***Ορισμοί – Περιγραφές – Ευθύνες***

Χρήστης είναι το φυσικό πρόσωπο, μόνιμος κάτοικος του κέντρου του Ηρακλείου, το οποίο επιθυμεί να κάνει χρήση της εφαρμογής.

Δικαίωμα χρήσης έχουν όλα τα άτομα άνω των 18 ετών. Ο Δήμος δεν ευθύνεται σε καμία περίπτωση για παράνομη χρήση της εφαρμογής από άτομα κάτω των 18 ετών, καθώς ρητά απαγορεύει τη χρήση της σε ανήλικους. Κάθε χρήστης δηλώνει κατηγορηματικά το ενήλικο της ηλικίας του με την αρχική εγκατάσταση και κάθε χρήση της εφαρμογής. Τυχόν ευθύνη για ψευδή δήλωση ενηλικότητας και ικανότητας δικαιοπραξίας του χρήστη κατά την είσοδό του στην εφαρμογή βαρύνει αποκλειστικά τον ίδιο και τον κηδεμόνα του.

Εφαρμογή είναι το λογισμικό, η εξωτερική εμφάνιση, η δομή, η σύνθεση, το περιεχόμενο και οι τεχνικές προδιαγραφές που αποτελούν το σύστημα.

Κάρτα στάθμευσης είναι το έγγραφο που εκτυπώνεται μέσω της εφαρμογής, αναφέρεται στο χρήστη και το αυτοκίνητο του και του παρέχει τη δυνατότητα στάθμευσης σε ειδικά διαμορφωμένες θέσεις στάθμευσης παρά το κράσπεδο, στο κέντρο του Ηρακλείου. Η κάρτα στάθμευσης θα πρέπει να είναι ευανάγνωστη και να παραμένει σε εμφανή και προστατευμένη θέση εντός του αυτοκινήτου καθ΄όλη τη διάρκεια της στάθμευσης. Θα πραγματοποιούνται έλεγχοι από τη Δημοτική Αστυνομία για τη σωστή εφαρμογή του μέτρου. Κάθε νοικοκυριό/οικογένεια δικαιούται μια κάρτα στάθμευσης για ένα αυτοκίνητο.

Σε κάθε περίπτωση, ο Δήμος αναγνωρίζει μόνον έναν χρήστη ανά κάρτα στάθμευσης και καθιστά υπεύθυνο μόνον τον παραλήπτη με το ονοματεπώνυμο και τη διεύθυνση του ηλεκτρονικού ταχυδρομείου που έχουν καταχωρισθεί στο προφίλ χρήστη.

Η εφαρμογή επίσης αφορά την ιστοσελίδα και το λογισμικό, την εξωτερική εμφάνιση, την δομή, τη σύνθεση, το περιεχόμενο και τις τεχνικές προδιαγραφές που αποτελούν το σύστημα για την επίσκεψη και διαδικτυακή χρήση της εφαρμογής για πληροφόρηση και χρήση υπηρεσιών και την καταχώρηση στοιχείων του χρήστη για την έκδοση της κάρτας προτεραιότητας στάθμευσης.

Ο Δήμος ανά πάσα στιγμή διατηρεί το δικαίωμα να απαγορεύσει την πρόσβαση στην εφαρμογή σε οποιονδήποτε χρήστη ο οποίος παραβιάζει τους παρόντες όρους ή το νόμο, ενδεικτικά και όχι περιοριστικά, σε περίπτωση αντιγραφής ή παραποίησης της εφαρμογής, ή την εκτέλεση σχετικών λειτουργιών, ή απόπειρα των ανωτέρω πράξεων.

Η εφαρμογή παρέχεται δωρεάν. Ο Δήμος δεν παρέχει λογισμικό, συσκευές ή άλλα μέσα που μπορεί να προαπαιτούνται για την δυνατότητα εγκατάστασης και πρόσβασης στην εφαρμογή. Ο χρήστης ενδέχεται να επιβαρύνεται από τρίτους όπως ο τηλεπικοινωνιακός του πάροχος, με το τυχόν κόστος εγκατάστασης, διασύνδεσης και χρήσης καθώς και με τυχόν έξοδα ή φόρους που συνδέονται με αυτά.

Στο βαθμό που επιτρέπει η εκάστοτε ισχύουσα νομοθεσία ο Δήμος αποποιείται κάθε ευθύνη που μπορεί να σχετίζεται με εγγυήσεις, ιδιότητες ή προδιαγραφές καταλληλόλητας ή ακρίβειας του λογισμικού και του εξοπλισμού.

Για επίσκεψη στην εφαρμογή προαπαιτείται κατάλληλος περιηγητής (browser). Ο χρήστης είναι υπεύθυνος για την ομαλή λειτουργία της εφαρμογής η οποία μπορεί να εξαρτάται από τις ρυθμίσεις του περιηγητή.

Αν έχετε οποιαδήποτε απορία ή πρόβλημα με την εφαρμογή, μπορείτε να επισκεφτείτε τον αντίστοιχο διαδικτυακό τόπο του Δήμου όπου θα βρείτε σχετικές πληροφορίες καθώς και τις «Συχνές Ερωτήσεις», όπου παρατίθενται απαντήσεις στις πιο συνηθισμένες ερωτήσεις. Αν οι «Συχνές Ερωτήσεις» δεν σας βοηθήσουν, μπορείτε επίσης να επικοινωνήσετε ηλεκτρονικά ή τηλεφωνικά με την αρμόδια υπηρεσία του Δήμου.

Η εφαρμογή απαιτεί μια σωστά ρυθμισμένη και λειτουργική σύνδεση δεδομένων στο διαδίκτυο. Χρεώσεις δεδομένων μπορεί να γίνουν από τον πάροχο του δικτύου σας, σύμφωνα με την σύμβαση που έχετε υπογράψει με αυτόν και παραμένετε υπεύθυνοι για κάθε τέτοια χρέωση. Ο Δήμος δύναται να εκδίδει ενημερώσεις (updates) της εφαρμογής, για τις οποίες θα πρέπει να ενημερώνεστε προκειμένου να συνεχίσει να λειτουργεί αποτελεσματικά η εφαρμογή. Ο Δήμος δεν αναλαμβάνει την ευθύνη για σφάλματα το οποία οφείλονται σε παλαιές, μη ενημερωμένες εκδόσεις της εφαρμογής και μπορεί να αναστείλει την πρόσβαση στην εφαρμογή ανά πάσα στιγμή και για οποιοδήποτε λόγο, κυρίως όμως για λόγους συντήρησης των συστημάτων που υποστηρίζουν την εφαρμογή και για περιοδικές ενημερώσεις.

Διάρκεια κάρτας στάθμευσης, είναι η χρονική περίοδος από τη στιγμή που ο χρήστης εκδίδει την κάρτα στάθμευσης χρησιμοποιώντας την εφαρμογή μέχρι τη λήξη της περιόδου ισχύος της κάρτας στάθμευσης. Η διάρκεια της κάρτας στάθμευσης είναι ετήσια, με την προϋπόθεση διατήρησης σε ισχύ όλων των αναρτημένων στην εφαρμογή εγγράφων. Σε διαφορετική περίπτωση οι εκδοθείσα κάρτα πρέπει να καταστρέφεται από το χρήστη. Μετά τη λήξη της διάρκειας ισχύος πρέπει να εκδοθεί νέα κάρτα στάθμευσης εφόσον διατηρούνται οι προϋποθέσεις έκδοσής της.

Η εφαρμογή καθώς και οι πληροφορίες που παρέχονται μέσω αυτής αποτελούν πνευματική και βιομηχανική ιδιοκτησία του Δήμου ή άλλων τρίτων προσώπων συμβεβλημένων με το Δήμο. Ο χρήστης αποδέχεται και συμφωνεί, ότι για τη χρήση της εφαρμογής υποχρεούται μέσα από το γραφικό περιβάλλον της να δημιουργήσει προφίλ χρήστη και να εισαγάγει κάθε απαραίτητη πληροφορία για τους σκοπούς της πιστοποίησης της ταυτότητάς του και της ιδιότητάς του ως μόνιμος κάτοικος του κέντρου της πόλης του Ηρακλείου. Με τη συμπλήρωση των σχετικών πληροφοριών παρέχετε ταυτόχρονα στο Δήμο και την έγγραφη συναίνεσή σας για την χρησιμοποίηση των στοιχείων που περιλαμβάνονται σε αυτή για τους σκοπούς που περιγράφονται στους παρόντες όρους στο πλαίσιο της παρούσας πολιτικής για τα προσωπικά δεδομένα.

Ο χρήστης αναλαμβάνει την υποχρέωση να δηλώσει αληθώς την διεύθυνση ηλεκτρονικού ταχυδρομείου του (e-mail) και εγγυάται ότι είναι ο νόμιμος δικαιούχος και αποκλειστικός χρήστης αυτής της διεύθυνσης. Ο χρήστης αποδέχεται ότι οποιαδήποτε επικοινωνία με χρήση της ηλεκτρονικής διεύθυνσης αυτής συνάγεται ως να προέρχεται, να απευθύνεται και να λαμβάνεται από τον χρήστη. Ο χρήστης δηλώνει τα απαιτούμενα προσωπικά στοιχεία. Ο χρήστης αναγνωρίζει ότι κάθε ανεπαρκής, παραποιημένη ή ψευδής δήλωση ενδέχεται να καθιστά ανέφικτη την χρήση της εφαρμογής και να έχει άλλες νομικές συνέπειες. Επισημαίνεται ότι τα στοιχεία που θα καταχωρίζονται από το χρήστη θα ελέγχονται από το Δήμο και σε περίπτωση ψευδών ή παραποιημένων στοιχείων, η υπόθεση θα προωθείται στον αρμόδιο εισαγγελέα.

Κατά την είσοδο στην εφαρμογή ο χρήστης καλείται να πληκτρολογήσει τον προσωπικό κωδικό πρόσβασης που ήδη έχει εκδοθεί από τη Γενική Γραμματεία Πληροφοριακών Συστημάτων για χρήση από το taxisnet. Ο Χρήστης είναι αποκλειστικά υπεύθυνος για τη σωστή χρήση και αποκλειστική διατήρηση του κωδικού. Η διαδικασία είναι αυτοματοποιημένη και ο χρήστης αναγνωρίζει ότι ο Δήμος δεν δύναται να επέμβει στη διαδικασία ταυτοποίησης εισόδου στην εφαρμογή, ούτε δύναται να γνωρίζει τον κωδικό που έχει καταχωρίσει χρήστης. Ο χρήστης οφείλει να διατηρεί τον κωδικό μυστικό, να μην τον αποκαλύπτει σε τρίτους και να λαμβάνει κατάλληλα μέτρα για την μη γνωστοποίησή του όπως επίσης για την άμεση αντικατάσταση του με την πρώτη πιθανότητα διαρροής ή υποκλοπής.

Ο χρήστης φέρει την αποκλειστική ευθύνη της χρήσης του λογαριασμού του ευθυνόμενος για κάθε πράξη και χρήση της εφαρμογής με χρήση του κωδικού. Η ευθύνη του χρήστη καλύπτει όλες τις πράξεις όπως ενδεικτικά, αλλά όχι μόνον αλλαγή προσωπικών στοιχείων, διενέργεια συναλλαγών, αλλαγή ΜΚΠ, πρόσβαση στο ιστορικό αρχείο του χρήστη. Ο Δήμος δεν έχει οιαδήποτε ευθύνη για τυχόν ζημία που ήθελε τυχόν προκληθεί στο χρήστη από τη μη εξουσιοδοτημένη χρήση του λογαριασμού του. Ο χρήστης υποχρεούται να ενημερώνει το Δήμο αμέσως σε περίπτωση που διαπιστώσει περιστατικό μη εξουσιοδοτημένης χρήσης του λογαριασμού του, του κωδικού ή οποιοδήποτε άλλο περιστατικό παραβίασης ασφάλειας.

Ο Δήμος δεν θα ζητήσει ποτέ και για κανένα λόγο από τον Χρήστη να του αποκαλύψει τον προσωπικό κωδικό του. Εάν ο χρήστης υποπτευθεί ότι οποιοδήποτε από τα προσωπικά στοιχεία, η ηλεκτρονική διεύθυνση, ή ο κωδικός έχουν υποκλαπεί ή διαρρεύσει, οφείλει να ενημερώσει αμέσως το Δήμο. Ο Χρήστης φέρει την αποκλειστική ευθύνη να αλλάζει τον κωδικό σε κάθε περίπτωση που πιθανολογεί ή διαπιστώσει ότι έχει διαρρεύσει άλλα και σε τακτικά χρονικά διαστήματα για λόγους ασφαλείας.

Ο Δήμος διατηρεί το δικαίωμα της προσωρινής ή μόνιμης παύσης της διάθεσης, της λειτουργίας και υποστήριξης της εφαρμογής ή κάποιας έκδοσής της ανά πάσα στιγμή. Αν συμβεί αυτό, η χρήση της εφαρμογής δεν θα είναι εφικτή.

1. ***Υποστήριξη και Επικοινωνίες***

Ο Δήμος, μέσω της Εφαρμογής, ή της διεύθυνσης του ηλεκτρικού ταχυδρομείου που συνδέεται με τον Χρήστη (e-mail) διατηρεί το δικαίωμα να σας στείλει πληροφοριακό ή επικοινωνιακό υλικό το οποίο μπορεί να περιλαμβάνει τεχνικές πληροφορίες, υλικό υποστήριξης, καθώς και πληροφορίες σχετικά με ενημερώσεις ή αλλαγές που αφορούν την εφαρμογή και άλλες σχετικές πληροφορίες και υπηρεσίες για νέες εφαρμογές ή δυνατότητες υπηρεσιών. Με τη χρήση της εφαρμογής, συμφωνείτε ότι επιτρέπετε και αποδέχεστε να σας παρέχεται τέτοιου είδους πληροφόρηση. Οφείλετε να ελέγχετε τακτικά το λογαριασμό σας και το ηλεκτρικό ταχυδρομείο σας για μηνύματα από το Δήμο σε σχέση με την εφαρμογή.

1. ***Πολιτική Προστασίας Προσωπικών Δεδομένων***

Η προστασία των προσωπικών δεδομένων των χρηστών, αποτελεί βασικό μέλημα του Δήμου και των συνεργατών του. Παρακάτω θα βρείτε χρήσιμες πληροφορίες σε σχέση την πολιτική προστασίας προσωπικών δεδομένων στο πλαίσιο των υπηρεσιών που παρέχει η εφαρμογή του Δήμου.

1. ***Συλλογή δεδομένων***

Τα προσωπικά στοιχεία των χρηστών τα οποία παρέχουν οι ίδιοι, συλλέγονται και τυγχάνουν επεξεργασίας με σκοπό την βέλτιστη παροχή των υπηρεσιών μας, οι οποίες είναι διαθέσιμες ηλεκτρονικά (ενδεικτικά: ονοματεπώνυμο, διεύθυνση κατοικίας, δίπλωμα οδήγησης, άδεια κυκλοφορίας οχήματος, αντίγραφα φορολογικών εντύπων, αντίγραφο ΑΔΤ και στοιχεία επικοινωνίας).

Ο χρήστης συμφωνεί και αποδέχεται ότι ο Δήμος ενδέχεται να συλλέγει ανώνυμα στατιστικά στοιχεία που αφορούν στη χρήση της εφαρμογής. Το σύνολο των δεδομένων, των στοιχείων και των συναλλαγών διέπονται από τις αρχές του απορρήτου των επικοινωνιών (ηλεκτρονικών και μη) και των εμπορικών συναλλαγών και λαμβάνονται όλα τα ενδεδειγμένα μέτρα για την προστασία και τη διασφάλιση του απορρήτου αυτών κατά την διαβίβαση ή/και εκτέλεση των συναλλαγών. Ο χρήστης της εφαρμογής θα πρέπει και αυτός να διαφυλάσσει το απόρρητο των δεδομένων του και να μην προβαίνει σε αποκαλύψεις σε τρίτους (έστω και από αμέλειά του) ούτε να παραχωρεί τη χρήση των στοιχείων του αυτών από τρίτους. Σε περίπτωση διόδευσης των χρηστών της εφαρμογής του Δήμου σε διαδικτυακούς τόπους τρίτων (όπως τραπεζικός ή πιστωτικός οργανισμός) μέσω ειδικών συνδέσμων (links, hyperlinks, banners), ο Δήμος δεν ευθύνεται για τους όρους διαχείρισης και προστασίας των προσωπικών δεδομένων που αυτοί ακολουθούν. Κάθε φυσικό πρόσωπο στο οποίο αναφέρονται τα προσωπικά δεδομένα έχει σε κάθε περίπτωση το δικαίωμα, σύμφωνα με τον Κανονισμό 2016/679 και το άρθρο 12 του Ν. 2472/1997, να γνωρίζει εάν αυτά αποτελούν ή αποτέλεσαν αντικείμενο επεξεργασίας. Επιπλέον, έχει το δικαίωμα, σύμφωνα με το άρθρο 13 Ν. 2472/1997, να προβάλει οποτεδήποτε αντιρρήσεις για την επεξεργασία των δεδομένων που το αφορούν.

Ο Δήμος μπορεί να συγκεντρώνει στοιχεία αναγνώρισης των επισκεπτών/χρηστών της Εφαρμογής χρησιμοποιώντας αντίστοιχες τεχνολογίες, όπως cookies ή/και παρακολούθηση διευθύνσεων πρωτοκόλλου internet (IP). Τα cookies είναι μικρά αρχεία τα οποία αποστέλλονται και αποθηκεύονται στον υπολογιστή των χρηστών ή σε οποιαδήποτε άλλη συσκευή χρησιμοποιούν για πρόσβαση στο διαδίκτυο κάθε φορά που επισκέπτονται έναν διαδικτυακό τόπο, χωρίς όμως να λαμβάνουν γνώση οποιουδήποτε εγγράφου ή αρχείου από τη συσκευή τους.

Η εφαρμογή ενδέχεται να χρησιμοποιεί cookies για διάφορους λόγους, και ιδίως για τη διευκόλυνση πρόσβασης του Χρήστη στις προσφερόμενες στο διαδικτυακό τόπο υπηρεσίες καθώς και για στατιστικούς λόγους (πχ επισκεψιμότητα της Εφαρμογής, καταγραφή του ενδιαφέροντος των επισκεπτών σχετικά με τις υπηρεσίες και τις πληροφορίες που παρέχονται από το Δήμο). Στην περίπτωση που ο χρήστης αρνηθεί κάποιο cookie καταγραφής της κίνησης του (προχωρώντας στις απαραίτητες ρυθμίσεις στο browser), η πρόσβασή του δεν παρεμποδίζεται, όμως κάποιες από τις λειτουργικές δυνατότητες της εφαρμογής πιθανόν να περιοριστούν.

Επίσης, στο πλαίσιο τυχόν ανάρτησης διαφημίσεων στην εφαρμογή, τρίτα μέρη διαφημιζόμενοι ή διαφημιστικοί διακομιστές, συμπεριλαμβανομένης της Google, δύνανται να τοποθετήσουν ή να αναγνωρίσουν μοναδικά cookies στο περιηγητή ή φυλλομετρητή (browser) που χρησιμοποιεί ο επισκέπτης. Ο Δήμος δεν είναι υπεύθυνος για τις ενέργειες και τα cookies τρίτων.

Επίσης οι χρήστες συγκατατίθενται στη γνωστοποίηση των στοιχείων (π.χ. στοιχεία χρήστη, στοιχεία θέσης κ.λ.π) και του περιεχομένου της επικοινωνίας μεταξύ αυτών και της εφαρμογής προς τις αρμόδιες εποπτικές, αστυνομικές και δικαστικές αρχές στο πλαίσιο της πρόληψης, διερεύνησης και καταστολής τυχόν αξιόποινων πράξεων.

Ο Δήμος οφείλει να τηρεί δεδομένα των χρηστών και των συναλλαγών που επιχειρούνται ή/ και εκτελούνται μέσω των συστημάτων της για τα ελάχιστα χρονικά διαστήματα που προβλέπει η εκάστοτε ισχύουσα νομοθεσία. Συνεπώς ακόμη και στην περίπτωση οριστικής λύσης της συμβατικής σχέσης μεταξύ του Δήμου και του χρήστη για οποιονδήποτε λόγο ή/ και οριστικής απενεργοποίησης της εφαρμογής, ο Δήμος οφείλει να τηρεί τα εκ του νόμου απαιτούμενα δεδομένα για όσο χρόνο προβλέπεται. Η πρόσβαση και η διαχείριση των δεδομένων αυτών από τον αντίστοιχο Χρήστη πραγματοποιείται σύμφωνα με τις διατάξεις περί προστασίας προσωπικών δεδομένων (όπως αναφέρεται ανωτέρω).

1. ***Ποια επεξεργασία υφίστανται τα δεδομένα:***

Τα προσωπικά δεδομένα που παρέχονται από τους Χρήστες υφίστανται επεξεργασία αποκλειστικά και μόνο για την παροχή των προσφερόμενων υπηρεσιών. Σε αυτές περιλαμβάνεται η χρησιμοποίηση των στοιχείων επικοινωνίας, ώστε να είναι εφικτή η επίλυση τυχόν προβλημάτων και αποριών που προκύπτουν κατά τη χρήση των υπηρεσιών, από την ομάδα υποστήριξης της εφαρμογής, καθώς και για επικοινωνίες για πληροφόρηση σχετικά με τις προσφερόμενες και παρεμφερείς υπηρεσίες.

Οι χρήστες ευθύνονται για τυχόν υποβολή προσωπικών δεδομένων τρίτων προσώπων χωρίς σχετική εξουσιοδότηση, καθώς και για την υποβολή ψευδών, αναληθών ή ανακριβών στοιχείων και δεδομένων από αμέλεια, ή με σκοπό την εξαπάτηση ή παραπλάνηση.

1. ***Γνωστοποίηση Δεδομένων***

Η επεξεργασία των δεδομένων σας διενεργείται αποκλειστικά και μόνο για την παροχή των υπηρεσιών μας και την διεκπεραίωση της αναγκαίας ηλεκτρονικής ή άλλης αλληλογραφίας.

Ο Δήμος και οι συνεργάτες του σε καμία περίπτωση δεν πωλούν, εκμισθώνουν, ή με οποιονδήποτε άλλον τρόπο παραχωρούν ή διαβιβάζουν προσωπικά στοιχεία, που υποβάλλονται οικειοθελώς, σε τρίτους.

Εξαίρεση αποτελεί η περίπτωση κατά την οποία η κοινοποίηση των στοιχείων επιβάλλεται από ρητή διάταξη νόμου και αποκλειστικά προς τις αρμόδιες αρχές.

Τα δεδομένα που συλλέγονται δεν χρησιμοποιούνται για ανεπιθύμητη επικοινωνία.

1. ***Προστασία δεδομένων***

Η συλλογή, επεξεργασία και διαχείριση των προσωπικών δεδομένων υπόκειται στους όρους της παρούσας πολιτικής προστασίας δεδομένων, καθώς και στις σχετικές διατάξεις της ελληνικής νομοθεσίας και του ενωσιακού δικαίου για την προστασία του ατόμου και την προστασία δεδομένων προσωπικού χαρακτήρα (Κανονισμός 2016/679, Ν. 2472/1997), και υπόκεινται σε επικαιροποίηση.

Λαμβάνουμε όλα τα εύλογα φυσικά, τεχνικά και οργανωτικά μέτρα ασφάλειας για να προστατεύσουμε τα προσωπικά δεδομένα από τυχαία ή παράνομη καταστροφή, απώλεια, αλλοίωση και κοινολόγηση ή πρόσβαση χρήση χωρίς άδεια. Συναφώς, τα προσωπικά δεδομένα τηρούνται σε datacenter πιστοποιημένο κατά ISO/IEC 27001, που εξασφαλίζει κατά τούτο, υψηλό επίπεδο ασφάλειας.

1. ***Διάρκεια τήρησης των δεδομένων***

Διατηρούμε τα δεδομένα σας με βάση τα παρακάτω κριτήρια:

* Όσο είναι απαραίτητα για τον σκοπό της συλλογής τους, για να σας παρέχουμε τις υπηρεσίες μας
* Όσο είναι απαραίτητα για να συμμορφωθούμε με τυχόν νομικές μας υποχρεώσεις
1. ***Τα δικαιώματά των χρηστών***

Τα υποκείμενα των δεδομένων διατηρούν όλα τα δικαιώματα που απορρέουν από τις εφαρμοστέες ελληνικές και ενωσιακές διατάξεις, ιδίως τα δικαιώματα ενημέρωσης, πρόσβασης, διόρθωσης, συμπλήρωσης, διαγραφής, περιορισμού της επεξεργασίας των προσωπικών του δεδομένων.

Ειδικότερα, τηρουμένου του νομοθετικού πλαισίου προστασίας προσωπικών δεδομένων, όπως κάθε φορά ισχύει, έχετε το δικαίωμα:

* Να ανακαλέσετε ανά πάσα στιγμή την συγκατάθεσή σας αναφορικά με την επεξεργασία των προσωπικών σας δεδομένων
* Να ζητήσετε να σας παρέχουμε πληροφορίες σε σχέση με προσωπικά δεδομένα που επεξεργαζόμαστε σχετικά με εσάς
* Να ζητήσετε να σας παρέχουμε αντίγραφο των προσωπικών δεδομένων που επεξεργαζόμαστε σχετικά με εσάς
* Να διορθώσετε ή να συμπληρώσετε τυχόν ελλιπή ή ανακριβή δεδομένα που σας αφορούν
* Να ζητήσετε τη διαγραφή των προσωπικών δεδομένων που σας αφορούν
* Να εναντιωθείτε στην επεξεργασία των προσωπικών σας δεδομένων εφόσον συντρέχει προς τούτο νόμιμος λόγος
* Η Αρχή Προστασίας Δεδομένων Προσωπικού Χαρακτήρα είναι αρμόδια για κάθε ζήτημα που άπτεται της τήρησης και εφαρμογής της νομοθεσίας περί προσωπικών δεδομένων και μπορείτε να απευθύνεστε σε αυτήν για οποιοδήποτε σχετικό ζήτημα, εφόσον άπτεται των αρμοδιοτήτων της

Όταν η άσκηση των παραπάνω δικαιωμάτων εξαρτάται από αποκλειστικά δικές μας ενέργειες, θα λάβουμε εύλογα μέτρα για την εξακρίβωση της ταυτότητάς σας και της νομιμότητας του αιτήματός σας, ζητώντας ενδεχομένως πρόσθετες πληροφορίες από εσάς για το σκοπό αυτό. Θα καταβάλουμε κάθε δυνατή προσπάθεια να ανταποκριθούμε στο αίτημά σας εντός της προβλεπόμενης προθεσμίας του ενός μηνός που θέτει ο Γενικός Κανονισμός Προστασίας Δεδομένων και σε κάθε περίπτωση θα σας ενημερώσουμε για τυχόν αιτιολογημένη ανάγκη παράτασης του διαστήματος αυτού.

Ο Κανονισμός 2016/679 που είναι εφαρμοστέος για την προστασία προσωπικών δεδομένων εντός της ΕΕ είναι διαθέσιμος στον επίσημο ιστότοπο της ελληνικής Αρχής Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr/)).

1. ***Περιορισμός Ευθυνών***

Ο Δήμος και οι συνεργάτες του καταβάλλουν κάθε δυνατή προσπάθεια, στο πλαίσιο του τεχνολογικού ελέγχου που πραγματοποιούν ανά τακτά χρονικά διαστήματα, ώστε οι υπηρεσίες της εφαρμογής να παρέχονται απρόσκοπτα και χωρίς διακοπή και να διατηρείται το απαιτούμενο επίπεδο ασφαλείας. Δεν ευθύνεται, όμως, στην περίπτωση που για οιονδήποτε λόγο διακοπεί η λειτουργία ή καθίσταται δυσχερής ή αδύνατη η πρόσβαση στη εφαρμογή.

Σε κάθε περίπτωση ο χρήστης είναι υπεύθυνος να παίρνει τα απαιτούμενα μέτρα προστασίας έναντι των ιών (antivirus, antimalware, antispam) τα οποία προτείνονται για τον υπολογιστή του και να τα επικαιροποιεί ως ορίζεται από τους πάροχους των.

Ο Δήμος δεν μπορεί να αναλάβει οποιαδήποτε ευθύνη εξαιτίας της προβληματικής λειτουργίας του φέροντος τηλεπικοινωνιακού δικτύου, που δεν εμπίπτει στη δική του δικαιοδοσία ή έλεγχο και μπορεί να έχει αρνητική επίπτωση στην ορθή και έγκαιρη εκτέλεση της εφαρμογής. Ο Χρήστης δεν θα μπορεί να έχει πρόσβαση στην εφαρμογή σε περίπτωση τηλεπικοινωνιακής αδυναμίας ή/και γεγονότων ανωτέρας βίας και ο Δήμος δεν εγγυάται στο Χρήστη την απρόσκοπτη, συνεχή δυνατότητα πρόσβασής του στην εφαρμογή.

Ο Δήμος δεν αναλαμβάνει οιαδήποτε ευθύνη για την αποκατάσταση τυχόν ζημίας που ήθελε τυχόν προκληθεί στο χρήστη εξαιτίας ή εξ’ αφορμής της χρήσης της εφαρμογής, είτε στον ίδιο, είτε σε τρίτο άτομο, είτε σε όχημα ιδιοκτησίας του χρήστη ή τρίτου, ακόμη και αν είχε ειδοποιηθεί από τον χρήστη για το ενδεχόμενο πρόκλησης τέτοιας ζημιάς ή μπορούσε να προβλέψει το ενδεχόμενο πρόκλησης ζημιάς. Ο χρήστης φέρει την αποκλειστική ευθύνη και τον κίνδυνο της χρήσης της εφαρμογής και στάθμευσης του οχήματός του, για το οποίο οφείλει να έχει συνάψει ασφάλεια με αναγνωρισμένη ασφαλιστική εταιρεία ευθυνόμενος ο ίδιος για την τυχόν ζημιά που ήθελε προκληθεί στον ίδιο, το όχημά του είτε σε τρίτους.

Ο Δήμος δεν φέρει σε καμία περίπτωση ευθύνη για τυχόν απαιτήσεις νομικής ή αστικής ή/και ποινικής φύσεως ούτε για τυχόν ζημία (θετική, ειδική ή αποθετική η οποία ενδεικτικά και όχι περιοριστικά, διαζευκτικά ή/και σωρευτικά συνίσταται σε απώλεια κερδών, δεδομένων, διαφυγόντα κέρδη, χρηματική ικανοποίηση κ.λ.π.) από χρήστες της εφαρμογής ή τρίτους από αιτία που έχει σχέση με τη λειτουργία ή μη ή/και τη χρήση της εφαρμογής ή/και σε αδυναμία παροχής υπηρεσιών ή/και πληροφοριών που διατίθενται από το Δήμο δια μέσου της εφαρμογής ή/και από τυχόν μη επιτρεπόμενες παρεμβάσεις τρίτων σε προϊόντα ή/και υπηρεσίες ή/και πληροφορίες που διατίθενται μέσω αυτού ή/και δημιουργούμενα κενά ασφαλείας. Σε κάθε περίπτωση, πάντως και εφόσον κάποιο από τα ανωτέρω οφείλεται σε αποδεδειγμένο δόλο του Δήμου, ο τελευταίος ευθύνεται μόνον για την κάλυψη τυχόν θετικής ζημίας του ζημιωθέντος που προέρχεται και σχετίζεται ευθέως με τα ανωτέρω και τον δόλο του Δήμου.

Ωσαύτως ισχύουν όλοι οι περιορισμοί ευθύνης που αναγράφονται στους παρόντες όρους χρήσεις τους οποίους αναγνωρίζει και αποδέχεται ο Χρήστης στο σύνολό τους ως έγκυρους και σύμφωνους προς την καλή πίστη και τα συναλλακτικά ήθη.

Ο Δήμος δε ευθύνεται για τις ζημίες που μπορεί να προκύψουν από οποιαδήποτε παραβίαση των παρόντων Ο/Π ή που δεν είναι λογικές ή προβλέψιμες (όπως απώλεια κερδών). Ο Δήμος δεν ευθύνεται για οποιαδήποτε ζημία υποστείτε εσείς ή η επιχείρησή σας (π.χ. απώλεια δεδομένων, διαφυγόντα κέρδη ή διακοπή επιχειρηματικής δραστηριότητας).

1. ***Βιομηχανική & Πνευματική Ιδιοκτησία***

Το σύνολο του περιεχομένου της εφαρμογής, όπως ενδεικτικά και όχι περιοριστικά τα λογότυπα και εμπορικά σήματα, οι εικόνες, φωτογραφίες, σχέδια, προγράμματα, αρχεία, κείμενα, η μορφή (layout) της εφαρμογής, τα προγράμματα και ο πηγαίος κώδικας αποτελούν βιομηχανική ιδιοκτησία των νομίμων δικαιούχων. Ο Δήμος αναρτά αυτά στο περιβάλλον της εφαρμογής, αποκλειστικά και μόνον για το σκοπό λειτουργίας της, όπως την διάθεση κάρτας προτεραιότητας στάθμευσης ή την γνωστοποίηση στον Χρήστη των δημιουργών του λογισμικού της εφαρμογής.

Ο Δήμος είναι δικαιούχος κάθε δικαιώματος βιομηχανικής ιδιοκτησίας που αφορά στην εφαρμογή, είτε ως αρχικός δικαιούχος με πρωτότυπο τρόπο είτε παράγωγα έχουσα δικαίωμα χρήσης (άδεια) αυτών. Αναλόγως τα ίδια γίνεται δεκτό ότι ισχύουν και για τα διπλώματα ευρεσιτεχνίας που ενδέχεται να αφορούν στην εφαρμογή και τον αντικειμενικό ή πηγαίο κώδικα αυτής. Η εμφάνιση τους και η χρήση τους σε καμία περίπτωση δεν σημαίνουν και δεν πρέπει να εκληφθούν ως μεταβίβαση, εκχώρηση, άδεια ή δικαίωμα χρήσης. Δεν είναι επιτρεπτή η οποιαδήποτε μεταφόρτωση, εξαγωγή, διανομή, αναπαραγωγή, δημοσίευση, τροποποίηση, μεταποίηση και κάθε συναφή ενέργεια επί των εικόνων - στοιχείων από το γραφικό περιβάλλον της εφαρμογής, χωρίς πρότερη έγγραφη συναίνεση του Δήμου.

Επί των κειμένων που αναρτώνται και ενσωματώνονται στην εφαρμογή, και του συνολικού λογισμικού του ίδιου της εφαρμογής αυτής καθ' εαυτής, ο Δήμος φέρει το σύνολο των πνευματικών δικαιωμάτων (ηθικών ή / και περιουσιακών) κατά τις διατάξεις του Ν.2121/1993, όπως τροποποιημένος ισχύει. Ο Δήμος διατηρεί κάθε δικαίωμα να διεκδικήσει κάθε θετική και αποθετική ζημία που έχει προκληθεί σε αυτήν σύμφωνα με τις διατάξεις της κείμενης νομοθεσίας.

1. ***Άλλοι Όροι***

Οι παρόντες 'Όροι και Προϋποθέσεις (Ο/Π) μπορούν να αλλάξουν οποτεδήποτε. Όταν συμβεί αυτό, οι νέοι Ο/Π θα αναρτηθούν στην Εφαρμογή. Κάθε νέα έκδοση θα τίθεται σε ισχύ από τη στιγμή της πρώτης ανάρτησης στην εφαρμογή. Αν δεν συμφωνείτε με τις όποιες αλλαγές των Ο/Π, θα πρέπει να σταματήσετε να χρησιμοποιείτε την εφαρμογή. Όταν εισέρχεστε στην εφαρμογή, σας ζητείται να επιβεβαιώσετε την αποδοχή σας στην πιο πρόσφατη ημερομηνία έκδοσης των Ο/Π. Συμφωνείτε ότι περιοδικά, αλλά όχι συστηματικά με κάθε νέα ανάρτηση ή χρήση της εφαρμογής, μπορεί να σας ζητηθεί να αποδεχτείτε την ισχύουσα έκδοση των Ο/Π, αλλά πάντοτε, με κάθε χρήση της εφαρμογής αποδέχεστε αυτόματα τους Ο/Π εν ισχύ. Οι παρόντες Ο/Π στοχεύουν στον καθορισμό μιας συνολικής συμφωνίας μεταξύ του Δήμου και του χρήστη και δεν περιλαμβάνουν καμία προγενέστερη σχετική επικοινωνία. Σας συνιστούμε να τους διαβάσετε προσεκτικά. Ο Δήμος δε φέρει καμία ευθύνη για οποιοδήποτε θέμα τεθεί από εσάς σχετικά με ότι παρουσιάζεται στην εφαρμογή, παρά μόνο στο βαθμό που το θέμα προέκυψε από δόλο ή βαριά αμέλεια του Δήμου.

Εάν οποιοσδήποτε από αυτούς τους όρους κριθεί άκυρος από δικαστήριο ή από νόμο τότε οι υπόλοιποι όροι εξακολουθούν να ισχύουν στο βαθμό που είναι έγκυροι χωρίς τον άκυρο όρο (διαιρετός χαρακτήρας).

Τυχόν καθυστέρηση άσκησης από το Δήμο μέρους ή του συνόλου των δικαιωμάτων που απορρέουν από τους παρόντες όρους δεν επιφέρει αποδυνάμωση ή παραίτηση από το εν λόγω δικαίωμα το οποίο δύναται να ασκηθεί οποτεδήποτε σε μεταγενέστερο στάδιο και καθ’ εύλογη κρίση του δικαιούχου.

Η επίσημη γλώσσα της Εφαρμογής, των Ο/Π και κάθε επικοινωνίας της Εταιρείας είναι τα Ελληνικά. Οποιαδήποτε μετάφραση ή χρήση άλλης γλώσσας γίνεται με μόνο σκοπό την διευκόλυνση και εξυπηρέτηση χρηστών και δεν έχει καμία νομική ισχύ.

Στους παρόντες όρους και προϋποθέσεις εφαρμόζεται το Ελληνικό Δίκαιο και αρμόδια δικαστήρια είναι αυτά στην πόλη του Ηρακλείου.